Okresná prokuratúra Trenčín 
Bernolákova 2, 912 50 Trenčín 1 	

Sp. zn. : 2 Pv 58/13/3309	Trenčín, 23.1.2013
EEČ : 2-28-15-2013

U Z N E S E N I E

Trestná vec:	obvinený XXXXX  
Prečin:	Poškodzovanie cudzej veci podľa § 245 odsek 1 Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátor Okresnej prokuratúry Trenčín
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	trvalé bydlisko: XXXXX
a
poškodenými:
1.	XXXXX
	dátum narodenia: XXXXX
	trvalé bydlisko: XXXXX
2.	XXXXX
	dátum narodenia: XXXXX
	trvalé bydlisko: XXXXX
3.	XXXXX
	dátum narodenia: XXXXX
	trvalé bydlisko: XXXXX
4.	XXXXX
	dátum narodenia: XXXXX
	trvalé bydlisko: XXXXX
5.	XXXXX 
	sídlo organizácie: XXXXX
Obsahom zmieru je:
v plnom rozsahu nahradenie škody spôsobenej prepichnutím pneumatík na motorových vozidlách odovzdaním peňažných prostriedkov
a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	trvalé bydlisko: XXXXX
realizované policajtom Obv.odd. PZ XXXXX pod spisovou značkou ORP-4/NE-TN-2013.
dňa 04.11.2012 v čase približne o 03,30 h na parkovisku na Mierovom námestí v Nemšovej vreckovým nožíkom čiernej farby, značky XXXXX, prepichol ľavú prednú pneumatiku značky Michelin, 195/75, R 15, na odstavenom motorovom vozidle značky Fiat Ducato, evidenčné číslo TN 457 BC, patriace XXXXX, potom prepichol 2 ks pneumatík značky Polaris, 155/70, R 14, na odstavenom osobnom motorovom vozidle značky Fiat Punto, evidenčné číslo: TN 801 CK, patriace XXXXX, následne prepichol 2 ks pneumatík značky Pirelli, 195/40, R 15, na odstavenom osobnom motorovom vozidle značky Seat Cordoba, evidenčné číslo: TN 176 DY, patriacom XXXXX a nakoniec prepichol pravú prednú pneumatiku značky Matador MP 55, 165/70, R 13 na odstavenom osobnom motorovom vozidle značky Škoda Felícia, evidenčné číslo: TN 376 BV, patriacom poškodenému XXXXX, čím poškodenému XXXXX spôsobil škodu vo výške 120,- Eur, poškodenému XXXXX škodu vo výške 74,- Eur, poškodenému XXXXX škodu do výške 240,- Eur a poškodenému XXXXX škodu vo výške 38,- Eur.
Odôvodnenie: 
Uznesením povereného príslušníka Okresného riaditeľstva Policajného zboru v Trenčíne, Odboru poriadkovej polície, Obvodného oddelenia Policajného zboru XXXXX, ČVS: ORP-4/NE-TN-2013 zo dňa 10.01.2013 bolo podľa § 199 ods. 1 Tr. por. začaté trestné stíhanie a súčasne podľa § 206 ods. 1 Tr. por. vznesené obvinenie XXXXX pre prečin poškodzovanie cudzej veci podľa § 245 ods. 1Tr. zák. na hore uvedenom skutkovom základe. 

		Preskúmaním príslušného spisového  materiálu  som  zistil,  že v predmetnej veci sa koná o prečine, na ktorý zákon ustanovuje trest odňatia slobody, ktorého horná hranica neprevyšuje hranicu stanovenú v ustanovení § 220 ods. 1 Trestného poriadku. 

      Obvinený XXXXX pri svojom výsluchu dňa 10.01.2013 slobodne, vážne a určito vyhlásil, že spáchal skutok, pre ktorý je trestne stíhaný a súhlasil so schválením zmieru. Poškodení XXXXX, XXXXX, XXXXX a XXXXX pri výsluchu dňa 10.01.2013 taktiež vyjadrili súhlas so schválením zmieru, a zároveň menovaní uviedli, že obvineným spôsobená škoda im bola už nahradená, pričom XXXXX uviedol, že mu bola doposiaľ nahradená časť spôsobenej škody vo výške 100,- Eur a zostávajúca suma vo výške 140,- Eur mu bude na základe dohode s obvineným uhradená do 12.01.2013, pričom sa tak aj dňa 11.01.2013 stalo. Na základe prokurátorom udeleného súhlasu probačnému a mediačnému úradníkovi na vykonanie mediácie v predmetnej trestnej veci, sa tento v priebehu prípravného konania dňa 10.01.2013 zúčastnil i na výsluchu obvineného, ktorý sa pred probačným a mediačným úradníkom zaviazal zložiť na účet Okresnej prokuratúry XXXXX sumu vo výške 30,- Eur, a túto, určenú na pomoc obetiam trestnej činnosti, aj na účet prokuratúry dňa 14.01.2013 poukázal, pričom prokurátor, považuje uvedenú sumu za dostačujúcu.

Obvinený XXXXX nebol v minulosti postihnutý v priestupkovom konaní, a rovnako tak nebol súdne trestaný.
 
       Vzhľadom na povahu a závažnosť spáchaného prečinu, na mieru, akou bol trestným činom dotknutý verejný záujem, na osobu obvineného a na jeho osobné a majetkové pomery, som dospel k záveru, že skutok, ktorého sa obvinený XXXXX dopustil, a ktorý vykazuje znaky prečinu poškodzovanie cudzej veci podľa § 245 ods. 1 Tr. zák., bol len vybočením z medzí riadneho života, ktorý menovaný doposiaľ viedol, a teda takýto spôsob rozhodnutia považujem v jeho prípade za dostačujúci.

           Pretože podmienky pre schválenie zmieru a zastavenie trestného stíhania sú splnené, bolo rozhodnuté tak, ako je to uvedené vo výrokovej časti tohto uznesenia. 

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Rastislav Hruška
prokurátor